Държавен вестник, бр. 8, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  8
Раздел IІІ
Организация на работата на Центъра
Чл. 8. Вътрешните правила за работа в Цен­
търа се утвърждават от директора на Центъра.
Чл. 9. Началниците на отдели ръководят, ор­
ганизират, контролират, планират, координират, 
отчитат се и носят отговорност за дейността и за 
изпълнението на задачите на съответния отдел 
в съответствие с определените с правилника и 
възлаганите допълнително от директора функции.
Чл. 10. Освен определените с правилника 
функции отделите изпълняват и други задачи, 
възложени им от директора във връзка с осъ­
ществяваната от Центъра дейност.
Чл. 11. Държавните служители и лицата, 
работещи по трудово правоотношение в ад­
министрацията, изпълняват възложените им 
задачи и отговарят пред прекия си ръководител 
за изпълнението на работата съобразно длъж­
ностните си характеристики.
Чл. 12. (1) За образцово изпълнение на слу­
жебните си задължения служителите могат да 
бъдат награждавани с парични награди, както 
и с отличия и с предметни награди. Стойността 
на паричната или предметната награда не може 
да надвишава размера на основната заплата на 
съответния служител.
(2) Награждаването на служители от админи­
страцията на Центъра се извършва със заповед 
на директора по предложение на началниците на 
отдел. В заповедта за награждаване се определя 
видът отличие или награда, като по преценка 
директорът може да награди едновременно с 
отличие и с предметна или парична награда.
(3) Средствата за награди се изплащат от 
бюджета на Центъра.
Чл. 13. (1) Работното време на служителите 
в администрацията е 8 часа дневно и 40 часа 
седмично при 5-дневна работна седмица.
(2) Работното време на Центъра е от 9,00 
до 17,30 ч. с почивка от 12,00 до 12,30 ч.
(3) Приемното време на административните 
звена, които работят с външни лица, е в рамките 
на работното време, а за специфични случаи 
то се определя със заповед на директора. 
Чл. 14. (1) Приемът на граждани и предста­
вители на организации и юридически лица и 
изслушването на техните предложения и сигнали 
се извършват в приемната на Центъра, като 
информация за приемните дни се оповестява на 
интернет страницата, както и на указателните 
табла в сградите на Центъра.
(2) Предложенията и сигналите – писмени 
и устни, могат да бъдат подадени лично или 
чрез упълномощен представител. Подадените 
предложения и сигнали се регистрират по ред, 
определен с акт на директора.
(3) Не се образува производство по анонимни 
предложения и сигнали, както и по сигнали, 
отнасящи се до нарушения, извършени преди 
повече от две години.
(4) За анонимни предложения и сигнали се 
считат тези, в които не са посочени:
1. трите имена и адрес – за физически лица;
2. наименованието на организацията или 
юридическото лице, изписани на български език, 
седалището и последният, посочен в съответния 
регистър, адрес на управление и електронният 
му адрес, ако има такъв;
3. предложения и сигнали, които, въпреки 
че съдържат реквизитите по т. 1 – 2, не са 
подписани от автора или от негов представител 
по закон или пълномощие.
(5) За сигнали, отнасящи се до нарушения, 
извършени преди повече от две години, се счи­
тат тези, които се отнасят за факти и събития, 
случили се преди повече от две календарни 
години преди подаването или заявяването на 
сигнала, установено чрез датата на подаването 
или заявяването в приемната или в деловод­
ството на Центъра.
(6) Предложения за усъвършенстване на 
организацията и дейността на Центъра могат 
да се правят до директора на Центъра. Преписи 
от тези предложения могат да се изпращат и 
до министъра на икономиката, енергетиката 
и туризма.
(7) Сигнали за злоупотреби с власт и ко­
рупция, лошо управление на държавното иму­
щество или за други незаконосъобразни или 
нецелесъобразни действия или бездействия на 
административните органи или длъжностни 
лица в Центъра, с които се засягат държавни 
или обществени интереси, права или законни 
интереси на други лица, могат да се подават до:
1. директора, когато сигналът се отнася до 
служители на Центъра;
2. министъра на икономиката, енергетиката и 
туризма, когато сигналът се отнася до директора 
на Центъра, по преценка на подателя сигналът 
може да бъде подаден и чрез директора.
(8) Предложенията и сигналите, които са 
подадени до некомпетентен орган, се препра­
щат на компетентните органи не по-късно от 
7 дни от постъпването им, освен когато има 
данни, че въпросът вече е отнесен и до тях. За 
препращането се уведомява подалият сигнала 
или предложението.
ЗАКЛЮЧИТЕЛНИ РАЗПОРЕДБИ
§ 1. Устройственият правилник се издава 
на основание чл. 60, ал. 2 от Закона за адми­
нистрацията.
§ 2. Този правилник влиза в сила от 1 фев­
руари 2010 г.
§ 3. В едномесечен срок от приемането на 
Устройствения правилник директорът на Цен­
търа издава необходимите правила и актове.
§ 4. Отменя се Устройственият правилник 
на Центъра на промишлеността на Република 
България в Москва, Руска федерация (ДВ, 
бр. 43 от 2009 г.).
Министър: Тр. Трайков
Приложение
към чл. 6, ал. 2
Численост на персонала в административните 
звена на Центъра на промишлеността на Репуб­
лика България в Москва, Руска Федерация – 10 
щатни бройки
Директор	
1
Отдел „Счетоводно-правна и логистична 
дейност“	
5
Отдел „Делови връзки и информация“	
4
484